7 નવેમ્બરે ટીવીની દુનિયામાં પહેલી વાર શનિ દેવની કહાની ' કર્મફલ દાતા શનિ ' ને ટીવી પર ટેલીકાસ્ટ કરવામાં આવી . શો નું નિર્દેશન સ્વસ્તિક પ્રોડક્શન દ્વારા કરવામાં આવ્યુ છે . શો ના સેટને એટલી ભવ્ય રીતે સજાવવામાં અને બનાવવામાં આવ્યો જેને તમે આજ સુધી કોઇ બીજા શો માં નહિ જોયો હોય . શો ના નિર્દેશક સિદ્ધાર્થ કુમાર તિવારી કહે છે કે શનિનો જન્મ પૃથ્વીના નિર્માણ પહેલા સૂર્યલોકમાં થયો હતો . આપણામાંથી કોઇને ખબર નથી કે ત્યારે શું કેવુ હશે , અમે જે સેટ બનાવ્યો છે તે કાલ્પનિક છે . તમને જણાવી દઇએ કે ' કર્મફલ દાતા શનિ ' ના ભવ્ય સેટ બનાવવામાં આશરે 600 કામદારોની મહેનત છે . જ્યારે સિદ્ધાર્થને પૂછ્યુ કે , ' તમારા શો નો સમય 9 વાગ્યાનો છે તો શું તમને શો ના ટીઆરપીની ચિંતા નથી ? ' આના જવાબમાં સિદ્ધાર્થ કહે છે કે , ' કર્મ કરો ફળની ચિંતા ના કરો ' આ જ તો શનિની કહાની છે , અમે બહુ જ મહેનત કરી છે અને અમને વિશ્વાસ છે કે અમારી મહેનત વ્યર્થ નહિ જાય . ' શો માં દરેક વસ્તુને ખૂબ જ ઝીણવટપૂર્વક બનાવવામાં આવી છે . પછી તે ભગવાન સૂર્યનો સૂર્યમહેલ અને સિંહાસન હોય કે કલાકારોના કપડા અને તેમના આભૂષણ . તમને જણાવી દઇએ કે શો ના દરેક પાત્રોના કપડા અને આભૂષણો કિમતી પત્થરોથી સુસજ્જિત કરેલા છે . જ્યાં શનિ શુદ્ધ નીલો નીલમ પહેરેલ દેખાશે તો સૂર્ય દેવ પણ કિમતી રુબીને ધારણ કરશે અને શુક્રાચાર્ય પણ હીરાઓથી જડેલા નજરે પડશે . આવો નજર કરીએ શો ના મુખ્ય કલાકારો પર . . . કાર્તિક ' કર્મફલ દાતા શનિ ' માં કાર્તિક શનિની મુખ્ય ભૂમિકામાં નજર આવશે . તે શો માં નીલ વસ્ત્રોમાં દેખાશે અને પોતાના મસ્તક પર એક નીલ પણ જડેલો દેખાશે . તમને જણાવી દઇએ કે શનિને તેના પિતા સૂર્યદેવે ઠુકરાવ્યો હતો . ત્યારબાદ તેનું લાલન પાલન તેની મા એ જંગલોમાં કર્યુ હતુ . સલિલ અંકોલા સલિલ શો માં સૂર્ય દેવની ભૂમિકામાં નજરે પડશે . આ શો માં તેનો પરિવેશ ઘણો ભવ્ય હશે . તમને જણાવી દઇએ કે શો મેકર્સે માત્ર તેમના પરિધાન પર જ નહિ પરંતુ તેમની તલવારો પણ ઓરિજનલ બતાવવાની કોશિશ કરી છે . સૂર્યદેવની તલવારનું વજન 45 કિ . ગ્રા . છે . જૂહી પરમાર બિગ બોસ સિઝન 5 ની વિજેતા જૂહી પરમાર લાંબા સમય બાદ શો ' કર્મફલ દાતા શનિ ' સાથે ટીવીની દુનિયામાં પાછી આવી રહી છે . તે આ શો માં સંગ્ના અને છાયાની ભૂમિકા નિભાવશે . સંગ્નાનો પરિવેશ રાણીના અનુરુપ હશે તો છાયાનો પરિવેશ કાળા અને લાલ રંગનો હશે . તમને જણાવી દઇએ કે જૂહીના બંને કોસ્ચ્યુમનું વજન આશરે 25 કિ . ગ્રા છે . કુણાલ બક્શી કુણાલ બક્શી આ શો માં ઇન્દ્રની ભૂમિકામાં નજરે પડશે . ઇન્દ્ર વર્ષાના દેવ છે અને તેમની સવારી એરાવત છે .